5/2015

שלום רב!

1. החברה לבידור ובילוי הינה **חברה בע"מ** בבעלות עירונית ואינה מלכ״ר על כל המשתמע מכך .

לחברה יש ראייה ציבורית רחבה, ככל הניתן גם בהיבט של שלטונות המס.   
בחלקה העסקי (ימית, בריזה ונפשונית), החברה אינה נתמכת כספית על ידי העיריה אלא משלמת מיסים כמו כל עסק בעיר, בין היתר- דמי זיכיון וארנונה.

כמו כן משקיעה החברה את כל רווחיה בהשקעות בשיפור נכסיה (שהינם עירוניים).

כחברה בע"מ שנמצאת בבעלות מוניציפאלית מלאה, מאזנת החברה לבידור ובילוי בין פעילות בתנאי שוק מלאים מצד אחד לבין מכוונות לצרכים הקהילתיים והחברתיים מצד שני. מודל זה מאפשר לעיר חולון ליהנות מחד מהיעילות ומהגמישות של תחרות חופשית, ומאידך מהיציבות וההתחשבות בצרכי התושבים המאפיינת רשויות מוניציפאליות. החברה מנהלת חלק ניכר מפעילויות הנופש, התרבות והבילוי המוצעות לתושבי חולון, ועושה כן תוך עצמאות כלכלית מלאה וללא תלות בתקציבים עירוניים, ובחלקים העסקיים החברה, משלמת את כל מסיה וחובותיה מסך כל הכנסותיה.

1. להלן **ההנחות השיווקיות** הניתנות לתושבי חולון לימית ספארק המים כפי שניתן לראותן באתר   
    האינטרנט של ימית:

כ-**25%** הנחה על כרטיס כניסה

כ-**25%** הנחה ברכישת כרטיסים באינטרנט

כ- **30%** הנחה על כרטיס כניסה לסטודנט/נכה/גמלאי/ ילד עד גיל 18(תושבי חולון), בהצגת תעודה!

כ-**30%** הנחה על כרטיסיה (10 כניסות) לתושב חולון בהצגת תעודה זהות

כ- **35%** הנחה לכרטיס כניסה: צעירי חולון בעלי כרטיס V.I.P/ כרטיס תושב צעיר/ כרטיס תושב ותיק

כ **40%** הנחה לכרטיסיה (10 כניסות) לתושב ותיק/ תושב צעיר V.I.P/מנויי ימית

כ-**50%** הנחה לחיילי חובה

* תושבי חולון יכולים לרכוש כרטיסים במבצעים מיוחדים של כל חברות האשראי המסבסדות את מחיר הכרטיס.
* ניתן לרכוש כרטיסים במחירים מסובסדים במגוון רחב של ארגונים במקומות עבודה.
* ימית עורכת שיתופי פעולה שיווקיים מגוונים עם חברות המובילות בישראל .ניתן לעקוב באתר האינטרנט של ימית אחר המבצעים ומבדיקות שאנו עורכים מבקרים רבים רוכשים כרטיסים בהנחות שפורטו.
* בכל שנה אנו אנו מחלקים כ- 7000 כרטיסים שיווקיים ללא תשלום לכל ילדי הגן וכתה א', דרך מנהל החינוך בעירייה.
* ילדי קייטנות עירוניות מחולון משלמים 29 ₪ בנפשונית ובבריזה. בימית - 40 ₪ בלבד.  
  קייטנת ק"ש משלמים 29 ₪ (שעתיים פעילות) בימית.
* נערך יום מיוחד לכל הקהילה האתיופית (לכ- 1000 איש).
* מתקיימים ימים מיוחדים לקהילות העולים ולקהילות מבוגרים דרך רשת קהילה ופנאי   
  ועיריית חולון ולמגזרים חלשים ומיוחדים דרך עיריית חולון.
* יום מיוחד ל - 200 משפחות חד הוריות ללא תשלום בשיתוף מחלקת הרווחה, עירית חולון.
* ימי כיף של תלמידי בתי הספר החולוניים בנפשונית במחיר של 40 ₪ ובימית – 46 ₪ (יוני,ספטמבר).
* בימית מתקיימים ימי כיף לציבור הדתי חרדי במחיר 58 ₪ לתושבי חולון בהצגת ת.ז. (כמו כן בנפשונית ובבריזה נערכים בימי ראשון אחרי תשעה באב, ימים מיוחדים לציבור הדתי במחירים מוזלים ביותר).
* בבריזה למרות שהינו קאנטרי קלאב בעקרו ומלא תפוסה של מנויים, תושבי חולון זכאים לכ-10% הנחה על כרטיס כניסה חד פעמי.  
  בנפשונית שהינו גם קאנטרי קלאב, זכאים לרכוש כרטיסיות במחירים מוזלים. כמו כן בנפשונית מחירים מיוחדים לקבוצות, בתי ספר, קייטנות ואירועים מחולון.
* מחלקת נוער חולון עורכת מבצעים ומקבלת כרטיסים מוזלים להפצה לבני נוער במחירים מוזלים של כ- 50% הנחה, במהלך השנה.  
  כמו כן מחלקת הנוער עורכת מבצעים בשיתוף עם ימית בחודשי יולי, אוגוסט, ספטמבר בכרטיסים מסובסדים.
* מתקיימות מסיבות סיום לבתי הספר ולחיילים משוחררים בפרט ולגופים עירוניים או נתמכים בכלל במחירים מאוד נוחים.
* אנו מעניקים כפרסים כרטיסי כניסה בהתאם לבקשות של גורמים עירוניים כגון: אגודת ספורט המארחות קבוצות שזכו בפרסים ארציים, זאת ללא תמורה לצורך פרסום ויחסי ציבור.
* בשנת 2014 קיבלו תושבי חולון 50% הנחה בימים מסויימים בחודשים: יוני, יולי, אוגוסט כמו כן קיבלו 50% הנחה במהלך מלחמת "צוק איתן".וכל זה בנוסף ל- 50% הנחה שאנו נותנים לתושבי העיר במהלך כל השנה: בחגים כדוגמת יום העצמאות ובימים נוספים המפורסמים מעת לעת.
* 50% הנחה לתושבי חולון בתקופת החורף בחודשים נובמבר ועד אפריל בימי ראשון וחמישי.
* **השנה, קיץ 2015 אנו נערכים לתת 50% הנחה לכל תושבי חולון**    
  \* בימים ראשון עד חמישי בין התאריכים: 16/7-26/7, 27/8, 30/8-31/8   
   (ימסרו תאריכים נוספים באוגוסט, סה"כ 7 תאריכים באוגוסט).  
  \* בימים ראשון וחמישי בין התאריכים: 1/9-31/12/15 ללא חגים.  
  \* **50% הנחה לנוער חולון עד גיל 18 בלבד:**  
   \* בימים ראשון עד שישי בין התאריכים: 1/6-18/6   
   \* בימים ראשון וחמישי בין התאריכים 21/6-26/7

**וכל זה בנוסף ל**- 50% הנחה שאנו נותנים לתושבי העיר במהלך כל השנה:  
בחגים כדוגמת יום העצמאות ובימים נוספים המפורסמים מעת לעת.

לפי הסקירה שלעיל, ניתן להסיק כי אנו עושים ככל האפשר להעניק לתושבי חולון הטבות רבות בכניסה לאתרי החברה לבידור ובילוי

בברכה,   
 שמשון חן  
 מנכ"ל החברה